
BIROULUI  PERMANENT
AL
CAMEREI DEPUTAŢILOR


		Vă înaintăm, alăturat, RAPORTUL asupraPropunerii legislative privind modificarea și completarea Ordonanței de Urgență a Guvernului nr. 51/2008 privind ajutorul public în materie civilă, trimisă cu adresa nr. Pl- x 419/2019 și înregistrată cu nr. 4c-13/773  din 2 octombrie 2019.
     În raport cu obiectul şiconţinutul său, propunerea legislativă face parte din categoria legilor organice.



                                                       PREŞEDINTE,

                                                          Mihai  Alexandru Badea

RAPORT


asupra Propunerii legislative privind modificarea și completarea Ordonanței de Urgență a Guvernului nr. 51/2008 privind ajutorul public în materie civilă

	În conformitate cu prevederileart. 95 din Regulamentul Camerei Deputaţilor, republicat, Comisia juridică, de disciplină şiimunităţi a fost sesizată, spre dezbatere, în fond, cuPropunerea legislativăprivind modificarea și completarea Ordonanței de Urgență a Guvernului nr. 51/2008 privind ajutorul public în materie civilă,  trimisă cu adresa nr. Pl-x 419 din 1 octombrie2019şi  înregistrată cu nr. 4c-13/773 din 2 octombrie2019.
Potrivit prevederilor art. 75 din Constituţia României, republicatăşi dispozițiilorart. 92 alin. (9) pct. 2 din Regulamentul Camerei Deputaţilor, republicat, Camera  Deputaţiloreste Cameră decizională.
Senatul a respins inițiativa legislativă în ședința din 25 septembrie 2019.
Guvernul României a transmis două puncte de vedere, în anii 2019 și 2020, prin care nu susține adoptarea inițiativei legislative.
Consiliul Legislativ, prin avizul nr. 369din 14 mai2019, a avizat favorabil, iniţiativa legislativă, cu observații și propuneri.
Consiliul Economic și Social a avizat favorabil propunerea legislativă.
Comisia pentru drepturile omului, culte și problemele minorităților naționale a avizat negativinițiativa legislativă.
Comisia pentru muncă și protecție socială a avizat negativpropunerea legislativă.
Comisia pentru egalitate de șanse pentru femei și bărbați a avizat negativ propunerea legislativă 
Propunerea legislativă are ca obiectde reglementaremodificarea şi completarea Ordonanţei de urgenţă a Guvernului nr.51/2008, în sensul majorării sumelor maxime acordate ca ajutor public judiciar de la 10 la 20 de salarii minime brute pe ţară la nivelul anului, precum şi a nivelului net lunar pe membru de familie, sub care să se situeze venitul beneficiarilor acestui ajutor de la 300 la 1000 lei.
În conformitate cu prevederileart. 62 din RegulamentulCamerei Deputaţilor, republicat, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Social și Punctele de vedere ale Guvernului, în şedinţadesfășurată în sistem mixt (fizic/online) din 30 septembrie 2021. 
	La dezbateri membrii Comisiei juridice, de disciplină şiimunităţi au fost prezenţi conform listei de prezenţă.
	Cu ocazia dezbaterilor s-a constatat că în jurisprudența Curții Europene a Drepturilor Omului a fost reținut că dreptul efectiv de acces la un tribunal nu înseamnă însă un drept necondiționat de a obține un ajutor judiciar gratuit din partea statuluiîn materie civilă și nici dreptul la o procedură gratuită în această materie. De asemenea, s-a constatat că prin jurisprudența Curții Constituționale s-a reținut că ajutorul public judiciar vizează persoane aflate în dificultate materială și se acordă numai în acele situații în care cheltuielile certe sau previzibile periclitează întreținerea solicitantului și a persoanelor aflate în întreținerea sa.
În urma dezbaterilor, membrii Comisiei juridice, de disciplină şiimunităţi au hotărât, cu majoritatede voturi, să supună plenului Camerei Deputaţilorrespingerea  Propunerii legislative privind modificarea și completarea Ordonanței de Urgență a Guvernului nr. 51/2008 privind ajutorul public în materie civilă.
În raport cu obiectul şiconţinutul reglementării, propunerea legislativă face parte din categoria legilor organice.





                     PREŞEDINTE,                                                   SECRETAR,

          Mihai Alexandru Badea                                       Ladányi László-Zsolt

